Калин Вълов
От нечий друг живот ли избяга ти…

chitanka.info

От нечий друг живот ли избяга ти скришом,

потайно, тихомълком, по детски наивно,

че днес при мен дошла си така ненадейно,

за толкова кратко и недостатъчно време?

Затова ли ти шепнеш ми толкова тихо

и погледът ти нащрек е вместо във мен?

За това ли тялото ти без нищо потрепва,

без да съм го докоснал все още?

Ако вярно е, защо тогава дошла си?

Името ти да съм изричал, не помня.

Никога не съм те изкушавал и молил,

нито пък в дома си някога канил.

Аз насила да те задържа не мога.

Както дошла си, така свободна си да си тръгнеш.

Но питам се… Как, по дяволите, разбрала си

за името ти и всичките останали тайни?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.